Υπρ

Το Υπρ (, φλαμανδ. Yper, ) είναι δήμος στη Φλαμανδική Περιοχή, μία εκ των τριών περιοχών του Βελγίου στη φλαμανδική επαρχία της Δυτικής Φλάνδρας. Την 1η Ιανουαρίου 2024 το Υπρ είχε πληθυσμό 35.534 κατοίκων. Έχει έκταση 130,61 χλμ² και πληθυσμιακή πυκνότητα 272,1 κατοίκων ανά τετραγωνικό χιλιόμετρο.


Από το όνομα της πόλης έλαβε την ονομασία του ο "Υπερίτης" ή αλλιώς αέριο μουστάρδας, μια θανατηφόρος ουσία που χρησιμοποιήθηκε για πρώτη φορά το 1917 στη μάχη του Υπρ. Το Υπρ ήταν η μόνη πόλη της χώρας που δεν καταλήφθηκε από τους Γερμανούς και σε ανάμνηση αυτού από το 1929 (με εξαίρεση τα χρόνια της γερμανικής κατοχής κατά τον Β΄ Παγκόσμιο Πόλεμο) κάθε βράδυ ακριβώς στις 8 παίζεται προς τιμήν των πεσόντων ο στρατιωτικός σκοπός "Η τελευταία φρουρά" (The Last Post) στην αψίδα Μένεν (Menenpoort), στη διάρκεια του οποίου σταματά η κυκλοφορία γύρω από αυτήν. Στο μνημείο-αψίδα του Μένεν υπάρχουν χαραγμένα 54.395 ονόματα νεκρών του Α΄ Παγκοσμίου Πολέμου που έπεσαν στη μάχη και των οποίων τα σώματα ουδέποτε βρέθηκαν για να ταφούν.


 Διάσημοι κάτοικοι  
 Υβ Λετέρμ, Πρωθυπουργός του Βελγίου

 Παραπομπές 

Κατηγορία:Φλάνδρα
Κατηγορία:Πόλεις του Βελγίου